बलिया। जिला कारागार बलिया में बंद भाजपा विधायक कृष्णानंद राय की हत्या का आरोपी तथा माफिया डान मुख्तार के शूटर सहित सात का स्थानांतरण गैर जनपद हो गया। उनके ऊपर जिला कारागार में हुक्म चलाने के साथ ही सरकारी कार्यों में बाधा डालने का आरोप था। इसकी शिकायत पर जेल अधीक्षक एनएन पाठक ने डीएम को पत्र लिखा था। डीएम के विजयेंद्र पांडियन ने जेल की सुरक्षा व्यवस्था के मद्देनजर यह आदेश दिया। जिला कारागार से रविवार को जाने वाले कैदियों में चौहरा हत्याकांड के फरार चल रहे मुख्य आरोपी व दो लाख के इनामिया कौशल चौबे का भाई अजीत चौबे भी शामिल है।